**JARIBIO LA TATHMINI YA TOP - 2016**

**KISWAHILI**

**Kidato cha 2**

**KARATASI 2**

**JULAI/AGOSTI**

**MWONGOZO**

**UFAHAMU (ALAMA 15)**

***Soma kifungu kifuatacho cha habari kisha ujibu maswali yanayofuatia***.

Watu wengi, wanaamini kwamba kufundisha watoto nyimbo shuleni ni kupoteza wakati unaofaa kwa masomo ya maana. Lakini muziki nyumbani na shuleni una manufaa mengi.

Muziki ni kitulizo kikubwa sana cha moyo wa binadamu. Muziki una njia ya kipekee ya kuwasiliana. Baadhi ya ujumbe hauwezi kupitishwa kwa njia nyingine ila kwa muziki.

Muziki umetajwa kumsaidia mtoto kwa mambo yafuatayo:Kuendeza hisia nzuri, za kuburudisha na **kuzuzua**. Muziki humsaidia mtoto kuweza kukabiliana na tajriba mbaya nazo. Unampa fursa ya kutoa moyoni simanzi na dhiki yake na hivyo kumrejeshea raha tena. Liwazo la muziki ni dhahiri wakati mtoto anapolala pindi anapoimbiwa bembelezi.

Inaaminika pia kwamba muziki **unakomaza** akili ya mtoto na ni nyenzo muhimu sana katika hafla yake ya kujifanya mambo, hasa kwenye miaka yake ya mapema. Muziki huhitaji umakinifu ili kutambua miondoko na maneno halisi ya wimbo huo na mambo haya humfanya mtoto kuhamisha umakini huu kwenye masomo mengine darasani. Inaaminika pia kwamba kupitia kwa muziki mtoto anaweza kujifunza mbinu ya kukumbuka mambo anayofunzwa masomoni.

Watoto ambao hujifunza muziki mara kwa mara hujipatia mbinu za werevu shuleni haswa kwenye somo la hesabu na werevu wa mambo mengine kwa jumla. Utafiti umeonyesha kwamba watu wazima ambao walijifunza muziki kabla wafikishe umri wa miaka 12 huwa na utumizi mzuri wa maneno magumu na msamiati kuliko wale ambao hawakujifunza kuimba.

Muziki pia husaidia watoto walio na **kasoro** za kuzungumza au walio na ulimi mzito wa kuzungumza.Watoto au watu wazima walio na shida ya kigugumizi huweza kujieleza kwa ufasaha kwa kupitia muziki na jambo hili huboresha kujiamini kwao kwa kibinafsi. Watoto kama hao huweza kujifunza na kuelewa mila na tamaduni zao.

MASWALI

1. Pendekeza anwani kwa taarifa hii. (alama 1)

*Umuhimu wa Muziki*

1. Ni kwa sababu gani watu wengi hawataki watoto wafunzwe nyimbo shuleni? (alama 2)

*Ni kwa sababu wanafikiria ni kupoteza wakati kuwafunza na wakati huo ungefaa masomo ya “maana”.*

1. Eleza jinsi ambavyo muziki husaidia katika mawasiliano. (alama 2)

*Kuna jumbe nyingine ambazo haziwezi kupitishwa ila tu kupitia kwa muziki.*

1. Taja manufaa tano ya muziki kwa mtoto kulingana na aya tatu za kwanza za taarifa hii.

(alama 5)

* *Husaidia kupitisha wakati*
* *Ni kitulizo cha moyo*
* *Kuendeleza hisia, kuburudisha na kuzuzua*
* *Kukabiliana na tajriba mbaya*
* *Unampa fursa ya kutoa moyoni simanzi na dhiki*
* *Kukomaza akili*
* *Kuhamasisha umakinifu katika masomo mengine*
* *Mbinu ya kukumbuka*

1. Eleza namna vigugumizi hufaidika kutokana na muziki. (alama 2)

*Wanaweza kujieleza kwa ufasaha kwa kupitia muziki jambo ambalo huboresha kujiamini kwao kwa kibinafsi. Watoto kama hao huweza kujifunza na kuelewa mila na tamaduni zao.*

1. Eleza maana ya maneno yafuatayo: (alama 3)
2. Kuzuzua
3. Unakomaza
4. Kasoro

**UFUPISHO** (**ALAMA 15**)

2. **Soma taarifa ifuatayo kisha ujibu maswali kulingana na maagizo**.

Imesemwa na kurudiwa tena kwamba, iwapo tuna maono ya kujiondoa katika umaskini wa kupindukia, ni lazima tukipe kilimo umuhimu. Zaidi ya wakenya milioni kumi wamo katika hatari ya kufa njaa katika maeneo mbali mbali kwa sasa kufuaia uhaba wa chakula nchini.

Kiini kikubwa cha njaa hiyo ni mapuuza ya muda mrefu katika sekta ya kilimo. Imesahaulika kuwa karibu asilimia sabini na tano ya wakenya wanategemea kilimo kwa chakula na mapato ya kifedha kila siku. Kilimo hutoa karibu robo tatu ya nafasi za kazi kwa mwananchi na pia kuletea serikali karibu robo ya mapato yake kutokana na mauzo ya mazao katika mataifa ya nje.

Wataalamu wa maswala ya zaraa wanaeleza kuwa pato la nchi linalotokana na kilimo huangamiza njaa mara nne zaidi ya mapato yanayotokana na shughuli nyinginezo za kiuchumi. Hiyo ni kwa sababu shughuli za kilimo hulenga kuzalisha vyakula moja kwa moja.

Imebainika kuwa, katika mataifa mengi yanayostawi, asilimia sabini na tano ya wananchi huishi katika maeneo ya mashambani na idai hii hutegemea kilimo kujimudu kimaisha ilhali hapa Kenya ni asilimia nne pekee ya bajeti inayowekezwa katika kilimo. Kwa wakati huo, ushuru unaotozwa bidhaa za kilimo katika maeneo haya umebainika kuwa mkubwa. Hii imepelekea uwekezaji katika kilimo kupungua na hivyo kuchangia kukithiri kwa baa la njaa.

Wakati umewadia kwa serikali za Afrika na wapangaji wa masuala ya uchumi kuweka juhudi maradufu katika kushabikia kilimo ili kumaliza njaa na umaskini. Kuna haja ya kuwajulisha, kuwahimiza na kuwaelimisha wakulima wa mashamba madogo madogo kuhusu mihimili ya zaraa kama vile uzalishaji wa matunda na mboga ufugaji wa ndege, samaki na ng’ombe mbali na kuweka mikakati ya kuanzisha nafasi za kazi katika sekta ya kilimo.

Serikali itafikia lengo hili iwapo itaanza kufadhili kilimo, kupunguza gharama za pembejeo za kilimo, kuweka sera zinazodhibiti uuzaji na ununuzi wa vyakula hasa baina ya mataifa na kuongeza sehemu ya bajeti inayotengewa kilimo. Bila hilo hatutakuwa na lingine bali kukimbilia mataifa yaliyostawi kuomba misaada ili kuwanusuru raia wetu kutokana na ghadhabu ya njaa.

**Maswali.**

1. Fupisha aya mbili za mwanzo kwa maneno 50-55. (alama 8)

Matayarisho.

Jibu

* *Ili kujiondoa kutoka umaskini ni lazima tuthamini kilimo/tukipe kilimo umuhimu.*
* *Mamilioni ya wakenya / zaidi ya wakenyea milioni kumi wanaweza kufa njaa / kwa sababu ya njaa.*
* *Sababu ya njaa ni kupuuzwa kwa kilimo.*
* *Wakenya asilimia sabini na tano hutegemea kilimo kwa chakula na fedha.*
* *Kilimo hotoa nafasi za kazi.*
* *Huletea serekali robo ya mapato yake.*   *(kila hoja al. 1 x 6 = 6)*

1. Bila kubadili maana, fupisha aya mbili za mwisho. (maneno 55 - 60.) (alama 8)

Matayarisho.

Jibu

* *Serikali za Afrika na wanaopanga masuala ya uchumi kujitahidi ili kumaliza njaa na umaskini.*
* *Wanafunzi wakulima wa mashamba madogo kukuza na kuzalisha matunda na mboga na kufuga wanyama na ndege.*
* *Kuanzisha nafasi za kazi.*
* *Serikali kufadhili kilimo.*
* *Kupunguza gharama za pembejeo.*
* *Kuweka sera zinazodhibiti kilimo.*
* *Kuongeza sehemu ya bajeti ya kilimo.*
* *Tusipofanya hivyo tatuzidi kuomba misaada tutoka mataifa*. *(al 8 - kila hoja moja 1 x 8= al 8)*

**MATUMIZI YA LUGHA (ALAMA 40)**

1. Taja vigezo vitatu vya kuainisha konsoonanti za Kiswahili. (alama 3)

* *Mahali hewa inapozuiliwa kinywani.*
* *Namna hewa inavyozuiliwa na viungo vya kutamkia.*
* *Hali ya mtetemeko katika nyuzi sauti.*

1. Unda nomino ya dhahania kutoka vitenzi vifuatavyo (alama 3)
2. Iba

*Wizi*

1. Umia

*Maumivu*

1. Erevuka

*Werevu*

1. Andika sentensi tatu kuonyesha matumizi matatu ya kistari kifupi. (alama 3)

* *Tumefunzwa vitenzi-jina leo.*
* *Alikuwa huku 1998-2002.*
* *Ni sharti kila mmoja wenu alipie bidhaa-*

*aliyonunua.*

1. Fuata maagizo kuandika sentensi ifuatayo upya. (alama 2)
2. Shida zao zote zitatatuliwa na mwalimu.

Anza: mwalimu…

*Mwalimu atatatua shida zao zote.*

1. Bata alilouliwa amehurumiwa.

Sahihisha

*Baba aliyeuliwa amehurumiwa.*

1. Tambulisha viwakilishi kwenye sentensi ifuatayo huku ukiviainisha. (alama 3)

Wachache walifikishwa na sisi.

*Wachache – kiwakilishi cha idadi*

*Walifikishwa – cha ngeli*

*Sisi – nafsi*

1. Andika kinyume cha sentensi hii.

Mama akiwa juu ya mlima alishona sweta akifunga mlango. (alama 2)

*Baba akiwa chini yam lima alishonoa sweta akifungua mlango.*

1. Andika kila kitenzi kifuatacho kwa hali uliyopewa mabanoni. (alama 3)
   1. Choma (kutendua)

*chomoa*

* 1. –nywa (kutendesha)

*Nywesha*

* 1. Kunja (kutenduka)

*Kunjuka*

1. Andika sentensi ifuatayo katika wakati ujao timilifu. (alama 2)

Mwalimu aliwaadhibu wanafunzi kabla mwalimu mkuu kuwasili.

Mwalimu atakuwa amewaadhibu wanafunzi kabla mwalimu mkuu kuwasili.

1. Kanusha: (alama 2)

Nikisoma kwa bidii nitapita mtihani.

*Nisiposoma kwa bidii sitapita mtihani.*

1. Andika katika usemi halisi. (alama 3)

Mimi nilimwambia Emilia afue nguo zote.

“Fua nguo zote,” nilimwambia Emilia.

1. Andika kwa ukubwa wingi. (alama 2)

Mto ule ulifurika.

*Majito yale yalifurika.*

1. Changanua sentensi ifuatayo kwa jedwali. (alama 5)

Wananchi wanaosaliti nchi ni maadui wakubwa sana.

|  |  |  |  |  |  |
| --- | --- | --- | --- | --- | --- |
| S | | | | | |
| KN ½ | | KT ½ | | |  |
| N ½ | S ½ | T ½ | KN ½ | |  |
|  |  |  | N ½ | V ½ | E ½ |
| wananchi | Wanaosaliti nchi | ni | maadui | wakubwa | sana |

AU

|  |  |  |  |  |  |
| --- | --- | --- | --- | --- | --- |
| S | | | | |  |
| KN ½ | | KT ½ | | |  |
| N ½ | S ½ | t ½ | N ½ | V ½ | E ½ |
| wananchi | Wanaosaliti nchi | ni | maadui | wakubwa | sana |

1. Eleza neno “kwa” lilivyotumika katika sentensi zifuatazo. (alama 3)
2. Walimpiga kwa rungu.

*Kitu Fulani kutumika.*

1. Amekula ugali kwa mboga.

*Pamoja na*

1. Kwa nini hukumkanya?

*Kuuliza swali*

1. Andika kwa wingi. (alama 2)

Seremala yule alimuundia kiti hiki.

*Maseremala wale waliwaundia viti hivi.*

1. Tumia “-amba” katika sentensi ifuatayo. (alama 2)

Ambaye aliadhibiwa ni mimi

*Mimi ndimi niliyeadhibiwa.*

**SEHEMU D : ISIMU JAMII (ALAMA 10 )**

***Soma kifungu hiki kisha ujibu maswali***

Ndugu wapendwa. Nakuambia kumechacha mambo. Lo! Anauchukua mpira Nasri…Nasri kwake Zabaleta, Zabaleta, Zabaleta na mpira. Zabaleta, mchezaji stadi.Go..go…gooooaaaal! lalaa…lalllaaaa. mashabiki wananyanyuka. Jezi zinarushwa. Watafurahia mechi ikiisha sare. Referee anapuliza firimbi kutamatisha mechi. Wametoka sare tasa!

1. Hii ni sajili gani? (alama 2)

*Sajili ya mchezoni.*

1. Eleza sifa nane za sajilli hii. (alama 8)

* Hutumia msamiati wa kipekee unaohusu michezo kama vile mpira, mchezaji.
* Kuchanganya ndimi kwa mfano goal
* Kubadili ndimi
* Kuna kutajataja majina ya wachezaji kwa mfano, Zabaleta, Nasri.
* Ni lugha ambayo hutumia vihisishi na mshangao kwa wingi, kwa mfano, Lo!
* Sentensi nyingi katika lugha hii huachwa bila kukamilika hasa hali inapobadilika uwanjani
* Husimuliwa kwa haraka haraka ili kuambatana na kasi ya mchezo
* Hutumia misimu kama vile 'wametoka sare'
* Huwa na sentensi fupi fupi
* Ni lugha yenye kukariri (kurudia rudia) hasa mchezaji anapoumiliki mpira kwa muda mrefu.
* Hutumia kwa ya kulinganisha ili kuelezea matokeo ya mechi k.m 'wametoka sare tasa'
* Ni lugha yenye sifa na na chuku kwa mfano msimulizi anaposimulia sifa za mchezaji Fulani, kwa mfano Zabaleta, mchezaji stadi.